Kalkiškė

Kalkiškė – kaimas Šilutės rajono savivaldybėje, 2 km į pietvakarius nuo Švėkšnos, abipus kelio Švėkšna – Saugos; teka upelis Vilnutis (Ašvos kair. intakas); iš vakarų prieina Kalkiškės miškas. Ribojasi su Pavilnučio, Vilkėno I, Nikėlų, Varniškių, Inkaklių ir Jurgaičių kaimais. Kalkiškėje įsikūręs dekoratyvinių augalų ūkis, taip pat veikia UAB Fusis židinio malkų gamykla, savo produkciją eksportuojanti į Vakarų Europos, Skandinavijos šalis, taip pat Airiją ir Jungtinę Karalystę.

Istorija 

Kalkiškėse yra buvęs Švėkšnos dvaro palivarkas, Švėkšnos girininkija.

1991 m., ariant dirvą, rastas XVIII a. antrosios pusės – XIX a. pradžios sidabrinių Rusijos monetų lobis (virš 50 vnt.).

1923 m. Kalkiškės kaime buvo 2 ūkiai (palivarke) ir 44 gyventojai, 1997 m. – 13 ūkių, 35 gyventojai.

Gyventojai

Šaltiniai 

 Šilutės kraštas. Enciklopedinis žodynas. Prūsija. Šilutė. 2000.

Šilutės rajono savivaldybės gyvenvietės